**LASTEN KESKUKSEN SYKSY 2016**

**KOTIMAISET KUVAKIRJAT**

***Miksi minä en pääse mukaan leikkeihin?***

**Katri Kirkkopelto**

**Piki**

”Pyjamapellejä ei päästetä sisään!”

Piki seisoo tyrmistyneenä kerhomajan ulkopuolella supersankarin viitta harteillaan. Uudet kaverit eivät otakaan häntä mukaan kerhoonsa, vaan läimäyttävät kerhomajan oven Pikin nenän edessä kiinni.

Vasta kotona tulee itku! Onneksi siellä on Yönalle ja ennen kaikkea Iso, jonka kauniit ja kannustavat sanat rauhoittavat murheellisen pikkuolennon.

Piki suivaantuu ja päättää selvittää, miksi ei pääse mukaan leikkeihin. Paljon ehtii tapahtua ennen kuin Piki on muiden mukana pohtimassa, mitä kiusaavalle Pomolle tapahtuu – haluaako kukaan enää leikkiä sellaisen kanssa, joka kiusaa toisia?

* 3+
* Teemat: kiusaaminen, ulkopuolisuus, tunteet, itsetunto,

Katri Kirkkopelto on kuvataiteilija, kuvittaja ja kuvataideopettaja. Hän on kuvittanut lukuisia kuvakirjoja ja oppikirjoja. Vuonna 2009 Kirkkopelto sai arvostetun Kylli Koski -palkinnon.

Koko 220 x 295 mm

32 s.

ISBN 978-952-288-374-2

Kl L 85

Ennakkohinta sid. 25,00

8/2016

**Tiina Haapsalo - Katri Kirkkopelto – Laura Repo**

**Mun ja sun juttu!**

**Lasten sosiaalisten taitojen vahvistaminen kiusaamisen ehkäisyssä**

Miten tukea lapsen vuorovaikutustaitojen kehittymistä ja tunnetaitojen hallintaa?

Mitkä ovat hyvät toimintamallit ennaltaehkäistä ja havainnoida kiusaamista sekä puuttua siihen? Miten toimia vanhempien kanssa, jos heidän lastaan kiusataan tai lapsi kiusaa muita?

Opas muodostaa PIKI-kuvakirjan kanssa tärkeän työkalun kasvatuksen ammattilaisille. Teemakokonaisuuksina avautuvat aukeamat tarjoavat monipuolisen ja toiminnallisen tavan käsitellä kiusaamisen ehkäisyyn liittyviä tekijöitä lasten vertaisryhmissä. Tavoitteena on saavuttaa vanhempien ja muiden kasvattajien yhteistyönä kiusaamisen nollatoleranssi.

* Teemat: kiusaaminen, ulkopuolisuus, tunteet, itsetunto,

Tiina Haapsalo on varhaiskasvatuskouluttaja, työnohjaaja ja draamapedagogi. Hän on ollut mukana toimittamassa ja kirjoittamassa useita varhaiskasvattajille suunnattuja materiaaleja.

Laura Repo on väitellyt kasvatustieteen tohtoriksi pienten lasten kiusaamisesta ja sen ehkäisemisestä. Hän on kirjoittanut aiheesta lukuisia artikkeleja ja kirjoja sekä toiminut aiheen asiantuntijana ja kouluttajana laajasti Suomessa.

Katri Kirkkopelto on kuvataiteilija, kuvittaja ja kuvataideopettaja. Hän on kuvittanut lukuisia kuvakirjoja ja oppikirjoja. Vuonna 2009 Kirkkopelto sai arvostetun Kylli Koski -palkinnon.

**Tekniset tiedot**

Koko 210 x 295 mm

n. 60 s.

ISBN 978-952-288-375-9

Kl 38.1

Ennakkohinta sid. 25,00

8/2016

**ELINA HIRVONEN – VILLE TIETÄVÄINEN (kuvitus)**

**Näkymätön**

Kukka ei halua olla Kukka. Hän haluaa olla Kapteeni, ja johtaa kaikkivoipaisten Avaruustyyppien joukkoja. Päiväkodissa hän haluaisi leikkiä toisten lasten kanssa, mutta toiset eivät halua häntä leikkiin. Onneksi Avaruustyypit tietävät, miten toimia silloin, kun Kapteenin omat neuvot ovat loppu.

Palkittu tekijäkaksikko on tarttunut kipeään ja ajankohtaiseen aiheeseen hellyydellä ja paljaalla rehellisyydellä. Viisas ja mielikuvitusrikas tarina kuljettaa lukijan vaikeiden tilanteiden ja tunteiden läpi – kuitenkin niin, että apu ja turva ovat aina lähellä. Tietäväisen vahvoissa kuvissa ulkopuolisuus ja outous näyttäytyvät koskettavalla tavalla.

* 4 +

Teemat: kiusaaminen, ulkopuolisuus, tunteet, itsetunto

**Elina Hirvonen** on [suomalainen](https://fi.wikipedia.org/wiki/Suomi) [kirjailija](https://fi.wikipedia.org/wiki/Kirjailija), [toimittaja](https://fi.wikipedia.org/wiki/Toimittaja) ja [dokumenttielokuvien](https://fi.wikipedia.org/wiki/Dokumenttielokuva) tekijä. Hirvosen esikoisromaani [Että hän muistaisi saman](https://fi.wikipedia.org/w/index.php?title=Ett%C3%A4_h%C3%A4n_muistaisi_saman&action=edit&redlink=1) (2005) oli [Finlandia-palkintoehdokkaana](https://fi.wikipedia.org/wiki/Finlandia-palkinto) ja toinen romaani Kauimpana kuolemasta (2010) palkittiin Kalevi Jäntin kirjallisuuspalkinnolla. Hirvosen teoksia on käännetty useille eri kielille.

**Ville Tietäväinen** on [suomalainen](https://fi.wikipedia.org/wiki/Suomi) [graafinen suunnittelija](https://fi.wikipedia.org/wiki/Graafinen_suunnittelu), [kuvittaja](https://fi.wikipedia.org/wiki/Kuvitus) ja [sarjakuvataiteilija](https://fi.wikipedia.org/wiki/Sarjakuva). Hän on koulutukseltaan arkkitehti. Tietäväisen teos Näkymättömät kädet (2011) voitti [Sarjakuva-Finlandian](http://www.sarjakuvafinlandia.fi/ajankohtaista.html). Tietäväinen on saanut teoksillaan myös useita Finlandia Junior -ehdokkuuksia.

Koko 215 x 285 mm

Noin 32 s.

ISBN 978-952-288-549-4

Kl L 85

Ennakkohinta sid. 24,00

9/2016

***”Suomalainen vesi on maailman puhtainta, ja se on myös erittäin halpaa. Mutta muista: samalla kun se on halpaa, se on kallisarvoista.”***

**MARKETTA VAISMAA – CARLOS DA CRUZ (kuvitus)**

**Vesikirja**

Vettä on satanut neljä päivää yhtä soittoa ja kaikki ovat pahalla tuulella. Eniten vaari, joka on pudottanut tekohampaat vessanpönttöön. Pasin päivä saa kuitenkin yllättävän käänteen, kun hän kohtaa mystisen Vesimiehen. Vesimiehen matkassa avautuu pisarankirkas kuva maapallosta, sinisenä loistavasta planeetasta, jonka kallisarvoisin aine on ihmeellinen vesi! Mutta minne likavesi päätyy, kuka aikoo päästä maailman suurimpaan vaahtokylpyyn, mitä tuumivat kalat tästä kaikesta – ja löytyvätkö vaarin tekohampaat?

Vesikirja on kunnianosoitus vedelle ja erityisesti suomalaiselle puhtaalle vedelle ja vedenpuhdistustyölle. Loisteliaasti kuvitettu kirja tempaa mukaansa ja nostaa esiin yllättäviäkin näkökulmia meille niin tuttuun ja arkiseen veteen. Alakouluikäisille suunnattu kirja on järeä tietopaketti, joka avaa lukijoiden silmät arvostamaan usein itsestäänselvyytenä pitämäämme elämän eliksiiriä.

* 6+
* Teemat: vesi, ympäristönsuojelu, vedenpuhdistus, seikkailu, huumori

Marketta Vaismaa on kulttuurituottajan työssään monipuolinen lastenkulttuurin edistäjä. Hän on kääntänyt kymmeniä lastenkirjoja ja toiminut kirja-arvostelijana ja toimittajana. Vaismaa asuu Pälkäneellä.

Carlos da Cruz on tehnyt useita kuvakirjoja sekä oppikirjojen kuvituksia vuodesta 2001 lähtien. Hän on opiskellut grafiikkaa ja sarjakuvapiirtämistä Ranskassa. Da Cruz tekee kuvia myös ranskalaisiin lastenlehtiin ja on erityisen kiinnostunut historian kuvittamisesta. Da Cruz asuu Espoossa.

Koko 220 x 210 mm

Noin 32 s.

ISBN 978-952-288-550-0

Kl L 85/ L 55

Ennakkohinta sid. 25,00

9/ 2016

**KOTIMAISET RUNOKIRJAT**

***Tutustu kotimetsien monenkarvaiseen sakkiin!***

**JUKKA ITKONEN ja MATTI PIKKUJÄMSÄ (kuvitus)**

**Hirvi irvistää**

*Hämähäkki hämyisenä*

*hämärässä häärää.*

*Eikä näe siinä koskaan*

*yhtään mitään väärää,*

*että joku hyönteisistä*

*verkkoon kiinni jää.*

*Hämähäkin mielestä*

*se on vain elämää.*

Tuttu metsä on täynnä monenkirjavaa sakkia. Yhdellä on naulakko päässään, toinen pukeutuu piikkinuttuun. Mikä laskee mäkeä ja pulikoi kuin pikkulapsi? Kuka kiikkuu puussa erämaan korvessa? Ja mikä kumma saa hirven irvistämään?

Supersuosittu *Krokotiili hikoaa* -kirja saa jatkokseen saman tekijäparin hykerryttävän runoteoksen kotimaisista eläimistä!

* 4+
* Teemat: eläimet, kotimainen luonto, vuodenajat, huumori, mielikuvitus

Kirjailija Jukka Itkosen tuotanto on laaja ja monipuolinen**.** Hänen leikittelevät ja elämäniloiset tekstinsä ovat monenikäisten suosikkeja. Matti Pikkujämsä on kuvittaja-graafikko, jonka oivaltavat kuvat ovat tuttuja mm. monista kirjoista ja lehtien sivuilta. Hän sai kuvitustaiteen valtionpalkinnon 2015.

Koko 270 x 185 mm

Noin 48 s.

ISBN 978-952-288-541-8

Kl L 82

Ennakkohinta sid. 23,00

9/2016

**KOTIMAISET SADUT JA TARINAT**

***Supersankari Emeliina valloittaa uudessa kirjasarjassa!***

**TITTAMARI MARTTINEN – LOTTA KAUPPI (kuvitus)**

**Emeliina ja laulavan koiran tapaus**

Emeliina on vauhdikas ja hyväsydäminen tyttö, joka auttaa mielellään toisia, mutta joutuu usein itse kiipeliin. Kiperän tilanteen koittaessa Emeliinalla on erityisiä taitoja ja voimia, joilla hän saa asiat ratkaistua parhain päin. Toisinaan supersankarityttö saa esineet leijumaan ja välillä osata lukea myös ajatuksia!

Emeliinan luokkakaveri Ronja saa lahjaksi espanjalaisen löytökoiran, joka ei olekaan mikä tahansa koira – se osaa laulaa! Emeliinan supertaitoja tarvitaan toden teolla, kun koiranpentu katoaa juuri ennen tärkeää esiintymistä… Ehkä se on saanut hulinasta tarpeekseen!

Kirja juuri lukemaan oppineille.

* 5+
* Teemat: seikkailu, jännitys, huumori, tunteet, eläimet

Tittamari Marttinen on kirjoittanut lapsille jo liki parinkymmenen vuoden ajan. Palkittu kirjailija on Varsinais-Suomen lastenkulttuurin läänintaiteilija, joka on edistänyt monella tapaa lasten lukuharrastusta.

Lotta Kauppi on Helsingissä asuva kuvittaja ja graafinen suunnittelija.

Koko 145 x 210 mm

n. 64 s.

ISBN 978-952-288-514-2

Kl L84.2

Ennakkohinta sid. 23,50 e

9/2016

**MUSIIKKI**

***Kuono kohti joulua laulaen!***

## **TIMO KLEMETTINEN – TUULA KOROLAINEN**

**Kuvitus MARJO NYGÅRD**

# **Laulua kuonoon, joulua tassuun**

Joulu tuntuu jo turkissa ja kutsuvat tuoksut kutittavat kuonoa. Mutta ihan liian aikaisin, sillä kaikki on vielä kesken, joulukukkakin vasta nupullaan. Juhlaa odoteltaessa mäyräkoira pääsee hurjiin joulukadun avajaisiin, ja muut haukkujat viettävät pikkujoulua karaokebaarissa. Pinkki-possu ratkaisee uravalintansa ja pikku poro kerää rohkeutensa pukin aattomatkalle. Mutta lopulta joulu kuitenkin tulee: on joulusaunan, leikkien ja rauhoittumisen aika.

# Laulua kuonoon, joulua tassuun on uusi joululaulukokoelma, jossa on kuitenkin jotain tuttua: Timo Klemettinen on säveltänyt Tuula Korolaisen runoja, jotka ovat aiemmin ilmestyneet *Kuono kohti joulua* -kirjassa (Lasten Keskus, 2006). Laulujen tunnelmat vaihtelevat liikuttavasta humoristiseen, ja monet laulut voi myös leikkiä. Kirja, joka sopii hyvin mm. päiväkotien, muskareiden ja koulujen käyttöön, sisältää 14 ennen julkaisematonta laulua ja niistä koostuvan tarinan. Laulujen säestys on merkitty helpoin sointumerkein.

Kirjan mukana on CD-levy, jossa esitetään kaikki kirjan laulut. Ne voidaan harjoitella ja laulaa myös äänitteen säestyksellä.

* Teemat: joulu, laulut, ystävyys

**Tekijä**

Timo Klemettinen valmistui musiikin maisteriksi Sibelius-Akatemiasta vuonna 1994. Hän on työskennellyt freelancer muusikkona, musiikinopettajana ja rehtorina. Säveltäjänä Klemettinen on keskittynyt erityisesti lastenmusiikkiin. Vuodesta 1999 lähtien Klemettinen on toiminut Suomen musiikkioppilaitosten liiton toiminnanjohtajana ja vuodesta 2014 lähtien myös Euroopan musiikkioppilaitosten liiton toiminnanjohtajana.

Tuula Korolainen on palkittu kirjailija, runoilija, toimittaja ja kolumnisti. Hänen runokirjansa Kuono kohti tähteä voitti Finlandia Junior -palkinnon vuonna 2005. Korolainen sai vuonna 2012 Valtion lastenkulttuuripalkinnon. Viime vuonna Korolaisen ja Riitta Tuluston Lasten oma vuosikirja palkittiin Tiedonjulkistamisen valtionpalkinnolla.

Koko 210 x 285 mm

n. 40 s.

ISBN 978-952-288-556-2

Kl L78.31

Ennakkohinta sid. 29,50

9/2016

**KATSELUKIRJAT**

***Pikku tikka NOK NOK nokkii koko kirjan täyteen kurkistuskoloja!***

**LUCY COUSINS**

**Nok Nok Nok**

Tikkaisä tuumaa, että pikku tikan on aika oppia nokkimaan. Niinpä oppilas iskee kyntensä kaarnaan ja isän rohkaisemana NOK NOK nokkii hienon kolon. Sitten se lentää etsimään uusia harjoituskohteita. Miten hauskaa nakuttelu onkaan! Tikanpoika nokkii kolon porttiin ja oveen, tennismailaan ja mattoon, mandariiniin ja munakoisoon…

Kun ihan kaikki on NOK NOK nokittu, pikku tikkaa huimaa. Se palaa pesäkoloon huilimaan. Ennen unen tuloa se kuitenkin kertoo isälle, että TYK TYK tykkää nokkimisesta ihan kamalasti, ja saa kuulla isän sanat:

”Hyvää yötä, kauniita unia,

minä tykkään kovasti sinusta,

TYK TYK

TYKKÄÄN sinusta!”

* 1+
* Teemat: oppiminen, perhe, isän ja lapsen suhde, lorut, huumori, katselu- ja kurkistuskirjat

Lucy Cousins on brittiläinen pienten lasten kirjoihin erikoistunut kuvittaja ja kirjailija, jonka tunnetuin hahmo on Maisa-hiiri.

Alkuteos Peck Peck Peck

Suomenkielinen teksti Tuula Korolainen

Koko 180 x 210 mm

30 s. pahvisivut, kurkistuskoloja

ISBN 978-952-288-513-5

Kl L85

Ennakkohinta sid. 21,50

8/2016

***Osoita, nimeä ja kurkista!***

**FIONA WATT – STEPHEN BARKER**

**Äkkää ja tökkää ulkona!**

Onko leija raidallinen vai pilkullinen? Löydätkö leikkikentältä pojan, joka ajaa kolmipyöräisellä? Yhdessä ihmettelemällä ja keskustelemalla vastaukset näihinkin kysymyksiin kyllä löytyvät. Valmiiden kysymysten lisäksi katselukirja tulvii värejä, muotoja sekä hauskoja hahmoja äkättäväksi ja tökättäväksi. Kuvituksissa kuljetaan läpi monipuolisten ympäristöjen kotiovelta kauppaan ja puistosta meren rantaan. Erilaiset aukeamat ja teemat yhdistyvät toisiinsa kurkistuskoloilla, joiden takaa seuraavien sivujen hahmot jo vilahtelevat.

*Äkkää ja tökkää* on kirjasarja, jonka äärellä osoittaminen ei ole epäkohteliasta!

<Muista myös: Äkkää ja tökkää, Äkkää ja tökkää kotona>

* 1+e
* Teemat: arvoitukset, värit, muodot, sanasto

Brittiläinen Fiona Watt on työskennellyt lastenkirjojen parissa toimittajana, kustannuspäällikkönä ja lastenkirjailijana vuodesta 1989 lähtien. 2008 Watt oli ehdolla Galaxy awardsin vuoden lastenkirjan voittajaksi. Andoverissa majaansa pitävä Stephen Barker on toiminut kuvittajana vuodesta 2004.

Alkuteos Very First Book of Things to Spot Out and About

Suomennos Kalle Nuuttila

Koko 220 x 255 mm

30 s., pahvisivut, kurkistuskoloja

ISBN 978-952-288-464-0

Kl L 85

Ennakkohinta sid. 19,90

8/2016

**KUVAKIRJAT**

***Tiesitkö, että sinulla on yli 200 luuta ja suolistosi pinta-ala on tenniskentän kokoinen!***

**MARY HOFFMAN – ROS ASQUITH (kuvitus)**

**Meidän ja muiden kehot**

Ihmisen keho on ihmeellinen! Ilman sitä emme pystyisi tekemään oikeastaan mitään. Mutta miten keho toimii, miten sitä käytetään ja miten siitä huolehditaan? Miten keho muuttuu ihmisen varttuessa vauvasta vanhukseksi?

Meillä on luita ja lihaksia, niin että voimme liikkua, juosta, hyppiä, soittaa pianoa ja pyöräillä. Sydän pumppaa verta, keuhkot hengittävät. Ja aivoissa puolestaan tapahtuu paljon jopa meidän nukkuessamme. Kehollamme on valtavasti erilaisia tehtäviä. On suorastaan ihme, että se useimmiten selviytyy niistä kaikista.

<Aikaisemmin ilmestynyt: Meidän ja muiden vihreä kirja

* 4+
* Teemat: ihminen, perhesuhteet, biologia, huumori

Mary Hoffman on brittiläinen kirjailija, joka on kirjoittanut yli 80 lasten- ja nuortenkirjaa.

Ros Asquith on sarjakuvataiteilija ja kirjailija, jonka humoristinen ja sarjakuvamainen kuvitus keventää sopivasti vaikeaa aihetta.

Alkuteos The Great Big Body Book

Suomennos Maisa Tonteri

Koko 225 x 235 mm

40 s.

ISBN 978-952-288-512-8

Kl L 85

Ennakkohinta 23,50

9/2016

***Takuuvarma hyvän unen kirja perheen pienimmille!***

**CHRIS HAUGHTON**

**Unen aika**

Kun aurinko laskee ja iltahämärä hiipii metsään, eläimiä alkaa nukuttaa. Hiiret, jänikset ja kauriit haukottelevat, ja jopa Iso Muhkea Karhu huokaa ja venyttelee pitkään: Ooh…HOIJAA.

On kuitenkin yksi, joka ei halua nukkumaan: Pikku Karhu kulkee ympäriinsä ja yrittää houkutella muita leikkimään. Hiiret ja jänikset eivät kuitenkaan jaksa, ja kauriitkin ihmettelevät, eikö Pikku Karhua yhtään väsytä. ”No, ei sitten vähääkään”, väittää Pikku Karhu, mutta miten käy pienen yökukkujan…

< Muista myös: Ihan hukassa ja Voi sinua, Sulo!>

* 1+
* Teemat: nukkuminen, arkitoimet, eläimet, perheyhteys

Chris Haughton on irlantilainen kuvittaja, joka asuu Lontoossa. Hän on tehnyt kuvituksia muun muassa The Guardian, Wired ja The New York Times -lehtiin. Haughtonin esikoiskirja Ihan hukassa on käännetty lukuisille kielille ja se on voittanut useita palkintoja.

Alkuteos Goodnight Everyone

Suomenkielinen teksti Tuula Korolainen

Koko 255 x 265 mm

32 s.

ISBN 978-952-288-547-0

Kl L 85

Ennakkohinta sid. 22,50

8/2016

***Lumoavan kaunis kuvakirja kaikenkirjavista tunteista***

RICHARD JONES – LIBBY WALDEN (kuvitus)

**Tunteet**

*Jokaisella on oikeus omiin tunteisiin,*

*vaikka ne eivät aina tulekaan näkyviin.*

*Voisit kokeilla joskus toisen saappaita,*

*huomaisit, että tunteet ovat ihan oikeita.*

Jones on luonut sielunmaisemat keskeisille tunteille, niin myönteisiä kuin kielteisiä tunteita. Waldenin riimirunot auttavat nimeämään tunnetiloja ja sanoittamaan sitä, miltä tuntuu. Kirja muistuttaa siitä, että jokaisella on monenlaisia tunteita ja että välillä on vaikea sanoa, miksi naurattaa tai tulee raivonpuuska. Tunteita saa ilmaista ja niihin voi reagoida, eikä mikään tunne ole väärä.

* 4+
* Teemat: erilaiset tunteet, kiukku, ilo, suru, kateus...

Richard Jones on Devonissa asustava brittiläinen kuvittaja. Libby Walden kirjailija, joka on opiskellut englantilaista kirjallisuutta Walesissä ja asustaa nykyään Lontoossa.

Alkuteos Feelings

Suomenkielinen teksti Tuula Korolainen

Koko 220 x 295 mm

32 s. kurkistuskoloja

ISBN 978-952-288-548-7

Kl L 85

Ennakkohinta sid. 23,00

9/2016

**TIETOKIRJAT**

***Vain suurille sankareille!***

TIMOTHY KNAPMAN - ANDREA DA ROLD (kuvitus)

**Kammion kauhut**

*Antiikin Egypti, loisteliaiden temppeleiden ja muistomerkkien koti. Täällä sinä nyt olet, ja sinulla on vain yksi päämäärä: päästä sisälle kammioon, joka toimii mahtavan faaraon viimeisenä leposijana - hautaan jätettyjä rikkauksia unohtamatta...*

Historiaseikkailu on uusi sarja, joka on kiehtova yhdistelmä historiatietoa, ongelmanratkaisua ja sähäköitä juonenkäänteitä. Kirjojen sivuja ei lueta järjestyksessä - ei edes takaperin - vaan hypellään sivulta toiselle, eteenpäin ja taaksepäin, kunnes juoni alkaa avautua. Lukija saattaa tipahtaa kärryiltä (tai siis sivulta), mutta tarina auttaa häntä aina kipuamaan takaisin.

*Kammion kauhut* -historiaseikkailu tutustuttaa lukijan muinaisen Egyptin mahtipontiseen historiaan. Seikkailunnälkäinen lukija kulkee faaraon hautakulkueessa kohti tämän viimeistä leposijaa - ja kohti hautakammion loisteliasta aarretta. Katalat haudanryöstäjät yrittävät kuitenkin heittää kapuloita rattaisiin. Ratkaistavana on vielä monta arvoitusta ennen kuin kammion salaisuudet paljastuvat.

* Alakouluikäiselle
* Teemat: historia, seikkailutarina, ongelmanratkaisu

Teksti: Timothy Knapman

Kuvitus: Andrea da Rold

**Tekniset tiedot**

Alkuteos Race through Rome

Suomennos Anna-Reetta Sipilä

Koko 170 x 225 mm

48 s.

ISBN 978-952-288-554-8

Kl N90

Ennakkohinta nid. 12,90

8/2016

TIMOTHY KNAPMAN - ANDREA DA ROLD (kuvitus)

**Kilpajuoksu Rooman halki**

*Oletko valmis elämäsi takaa-ajoon? Seikkailuun, jossa kohtaat kurjia varkaita, hurjia vaaroja ja kinkkisiä arvoituksia? No, siinä tapauksessa olet aivan oikean kirjan äärellä!*

Historiaseikkailu on uusi sarja, joka tutustuttaa lukijan mennen ajan ihmisten elämään. Se on kiehtova yhdistelmä historiatietoa, ongelmanratkaisua ja sähäköitä juonenkäänteitä. Kirjojen sivuja ei lueta järjestyksessä - ei edes takaperin - vaan hypellään sivulta toiselle, eteenpäin ja taaksepäin, kunnes juoni alkaa avautua. Lukija saattaa tipahtaa kärryiltä (tai siis sivulta), mutta tarina auttaa häntä aina kipuamaan takaisin.

Kilpajuoksu Roomassa alkaa jo ensi metreiltä, siitä hetkestä, kun lukija tipahtaa keskelle muinaisen valtakunnan katuvilinää. Ennen jännittävää loppuratkaisua lukijan pitää vielä selvitä roomalaisista pidoista ja löytää ulospääsy puistattavasta *venatiosta*. Entä mitä pitää vastata komean kokoiselle gladiaattorikoulun omistajalle? Miksi missään ei näy kulkuneuvoa, jolla paeta...

**Kenelle**

* Alakouluikäiselle
* Teemat: historia, seikkailutarina

**Tekijä**

Teksti: Timothy Knapman

Kuvitus: Andrea Da Rold

**Tekniset tiedot**

Alkuteos Race through Rome

Suomennos Anna-Reetta Sipilä

Koko 170 x 225 mm

48 s.

ISBN 978-952-288-551-7

Kl N90

Ennakkohinta nid. 12,90

8/2016

DAVID CLOVER - TIM HUTCHINSON (kuvitus)

**Salaisuuksien sokkelo**

*Kauhistuttava merirosvo Mustaparta on haudannut kulta-aarteensa. Ja juuri sinulla on kartta aarteen luo! Jos epäonnistut, jäät luolaston vangiksi ikuisiksi ajoiksi...*

Uskallatko hypätä sykähdyttävän seikkailusarjan pyörteisiin? Uusi Matikkaseikkailu-sarja heittää lukijan maailmaan, jossa matemaattinen ongelmanratkaisu yhdistyy luontevasti jännittävään tarinaan, kiinnostaviin kuviin ja omavalintaiseen etenemiseen. Kirjojen sivuja ei lueta järjestyksessä - ei edes takaperin - vaan hypellään sivulta toiselle, eteenpäin ja taaksepäin, kunnes juoni alkaa avautua. Lukija saattaa tipahtaa kärryiltä (tai siis sivuilta) mutta tarina auttaa häntä aina kipuamaan takaisin.

*Salaisuuksien sokkelossa* keskitytään matematiikan peruslaskutoimituksiin - ja karmaisevan Mustaparran aarteen löytämiseen... Tämä tulee ahmittua kerralla!

* Alakouluikäiselle
* Teemat: matematiikka, seikkailutarina, ongelmanratkaisu

Teksti: David Clover

Kuvitus: Tim Hutchinson

Alkuteos The Cavern on Clues

Suomennos Teemu Hurmerinta

Koko 170 x 225 mm

48 s.

ISBN 978-952-288-552-4

Kl N51

Ennakkohinta nid. 12,90

8/2016

DAVID CLOVER - TIM HUTCHINSON (kuvitus)

**Mysteerien museo**

*Nyt alkaa kilpajuoksu aikaa vastaan! Selvitä vihjeet ja pelasta kätketty kulta. Jos epäonnistut, muinainen aarre on ikuisesti menetetty.*

Aika ei tunne armoa, kun lukija etenee *Mysteerien museossa* arvoitusten ja visaisten valintojen kautta kohti kätkettyä aarretta. Tässä kirjassa matemaattinen ongelmanratkaisu yhdistyy luontevasti jännittävään tarinaan, kiinnostaviin kuviin ja omavalintaiseen etenemiseen. Kirjojen sivuja ei lueta järjestyksessä - ei edes takaperin - vaan hypellään sivulta toiselle, eteenpäin ja taaksepäin, kunnes juoni alkaa avautua. Lukija saattaa tipahtaa kärryiltä (tai siis sivulta) mutta tarina auttaa häntä aina kipuamaan takaisin.

* Alakouluikäiselle
* Teemat: matematiikka, seikkailutarina, ongelmanratkaisu

Teksti: David Clover

Kuvitus: Tim Hutchinson

**Tekniset tiedot**

Alkuteos The Museum of Mysteries

Suomennos Teemu Hurmerinta

Koko 170 x 225 mm

48 s.

ISBN 978-952-288-553-1

Kl N51

Ennakkohinta nid. 12,90

8/2016

**HENGELLISET LASTENKIRJAT JA MUSIIKKI**

***Loruja iloon ja suruun!***

**ANNA-MARI KASKINEN – PIA PERKIÖ – kuvitus VIRPI PENNA**

**Suuressa sylissä**

Syvällinen ja elämäniloinen runokokoelma lapsille kattaa elämän eri osa-alueet arjen iloista suruun ja lohdutukseen. Kaiken pohjana on Jumalan suuri syli, joka on niin temmellys- kuin turvapaikkakin.

Suuressa sylissä tarjoaa hengellisen lastenrunouden huippua. Anna-Mari Kaskisen ja Pia Perkiön lapsilähtöisessä lyriikassa tunnelmat vaihtuvat, eikä vaikeistakaan asioista vaieta. Tekstejä tukee Virpi Pennan värikäs kuvakieli.

Taivaan Isän lapsia

ollaan koko porukka,

yhtä suurta sukua.

Anna-Mari Kaskinen ja Pia Perkiö ovat helsinkiläisiä runoilijoita ja kirjailijoita, joilla on laaja kirjallinen tuotanto.

**Tekniset tiedot**

Kannen tekijä Virpi Penna

Koko 135 x 190 mm

Noin 56 s.

ISBN 978-952-288-523-4

Kl L 82 (runot)

Ennakkohinta sid. 23,50

Syyskuu 2016

***Vauvan varpaat ristissä!***

**RIIKKA JÄNTTI – SALLA POROPUDAS**

**Vauvamuskari**

Iloinen materiaali vauvaryhmien käyttöön sisältää 10 upouutta laulua, kutittelua, sylittelyä ja toimintaa. Teemat nousevat vauvan arjesta ja yhdistyvät raamatunteksteihin. Käsittelyssä ovat värit, armo, tuuli, vauhti, maito, vesi, kainalo, kikatus.

*Vauvamuskarin* laulut ovat kanttori Riikka Jäntin käsialaa. Toiminnalliset hetket hän on laatinut yhdessä pappi Salla Poropudaksen kanssa. Materiaali toimii erityisesti muskareissa, perhekerhoissa ja vanhempi-vauva-ryhmissä, mutta laulut, kutittelut ja hellimiset kantavat kotisohvalle asti.

* Teemat:Värit/mustavalkoisuus, lepo/väsymys, tuoksu/haisu, oppiminen/vertailu, syöminen/kieltäytyminen, puhtaus/sotku, terveys/sairaus, ilo/suru.

MuM Riikka Jäntti on Hakunilan seurakunnan kanttori, jonka sydäntä lähellä ovat musiikkikasvatus ja monipuolinen musisointi niin lasten kuin vanhempienkin kanssa. Pastori Salla Poropudas työskentelee Helsingin hiippakunnan hippakuntasihteerinä. Hän on oppinut teologiaa ennen kaikkea lapsiltaan.

Koko 170 x 230 mm

Noin 40 s.

ISBN 978-952-288-521-0

Kl 25.3 / 37.41

Ennakkohinta nid. 17,00

9/2016

**Vauvamuskari -CD**

Antti Vuoren tuottama kansanmusiikkihenkinen cd sisältää Vauvamuskari-aineiston uudet laulut soitettuna ja laulettuna.

CD, 10 kpl, EAN 6418132000852

Ennakkohinta 23,00,

9/2016